ปุญญ์ปรีดี คุ้มพร้อม รอดสวาสดิ์

**ปุญญ์ปรีดี คุ้มพร้อม รอดสวาสดิ์** (เกิด 14 มกราคม พ.ศ. 2542) ชื่อเล่น **พีพี** เป็นนักแสดงและพิธีกรชาวไทย สังกัดช่อง 3 เอชดี เป็นที่รู้จักกับบทบาท "แม่ปราง" จากละครเรื่อง *[[พรหมลิขิต]]* และบทบาท "ชีวัน" จากละครซีรีส์ชุด *[[ดวงใจเทวพรหม (ละครโทรทัศน์)#พรชีวัน|ดวงใจเทวพรหม ตอน พรชีวัน]]* ​

## ประวัติ
ปุญญ์ปรีดี คุ้มพร้อม รอดสวาสดิ์ ชื่อเล่น พีพี เกิดเมื่อวันที่ 14 มกราคม พ.ศ. 2542 ภูมิลำเนา​ครอบครัวเป็นคนจังหวัดสุราษฎร์ธานี​  สืบเชื้อสายจากขุนเฉวงวรารักษ์ เจ้าเมืองของเกาะสมุย บิดา พลตรีเปรม รอดสวาสดิ์ และ มารดา ดร. อัญชลี คุ้มพร้อม รอดสวาสดิ์  ปุญญ์ปรีดีเป็นบุตรสาวคนเล็ก ในบรรดาพี่น้อง 3 คน พี่ชาย 1 คน คือ ปรีดีวัชร์ คุ้มพร้อม รอดสวาสดิ์ พี่สาว 1 คน คือ ร้อยตรีหญิง ปุญญ์ปาลี คุ้มพร้อม รอดสวาสดิ์   ครอบครัวประกอบธุรกิจอสังหาริมทรัพย์ ปุญญ์ปรีดีนับถือศาสนาพุทธเถรวาท ด้านการศึกษา​ เธอสำเร็จ​การศึกษา​ระดับ​มัธยมศึกษาที่ โรงเรียนโยธินบูรณะ และสำเร็จการศึกษา​ระดับปริญญาตรี ภาควิชาสังคมวิทยาและมนุษยวิทยา คณะรัฐศาสตร์ จุฬาลงกรณ์มหาวิทยาลัย โดยในสมัยเรียนเธอเป็นตัวแทนเข้าประกวดดาว คณะรัฐศาสตร์​ รุ่น 70 อีกทั้งยังเคยเป็นผู้นำเชียร์หรือเชียร์ลีดเดอร์ให้กับทาง คณะรัฐศาสตร์ จุฬาลงกรณ์มหาวิทยาลัย

## เข้าสู่วงการ
ปุญญ์ปรีดีเริ่มต้นเข้าสู่วงการจากการถ่ายโฆษณา จนกระทั่งได้เซ็นสัญญาเป็นนักแสดงในสังกัดช่อง 3 ในปี​ พ.ศ. 2564 โดยเริ่มจากการเป็นพิธีกรในรายการสีสันบันเทิง จากนั้นจึงได้มีผลงานออกอากาศละครเรื่องแรกเป็นละครซีรีส์วายเรื่อง *[[คุณหมีปาฏิหาริย์]]*  ปี พ.ศ. 2565 รับบท "พริบพรี"  นอกจากนี้ในปีเดียวกันเธอยังมีละครอีก 2 เรื่องคือ *[[ปมเสน่หา]]* รับบท "ปริม" และ''คือเธอ'' รับบท "แยมส้ม" แฟนสาวของก้าวกล้าพระเอกของเรื่องที่แอบหนีไปแต่งงานกับชายอื่น

ต่อมาในปี พ.ศ. 2566 มีละครออกอากาศเรื่อง *[[เลือดเจ้าพระยา]]* รับบท "สอยดาว"  ตามมาด้วยละครก่อนข่าว​ *[[รักสุดใจยัยตัวแสบ]]*  รับบท "แก้ว" พร้อมด้วย*[[พรหมลิขิต]]*  รับบท "แม่ปราง" ปี พ.ศ. 2567 ละครชุด *[[ดวงใจเทวพรหม (ละครโทรทัศน์)#พรชีวัน|ดวงใจเทวพรหม ตอน พรชีวัน]]* รับบท "ชีวัน วงศ์นคร" ซึ่งเป็นละครชุดภาคต่อของ 
*[[สุภาพบุรุษจุฑาเทพ (ละครโทรทัศน์)#คุณชายปวรรุจ|สุภาพบุรุษจุฑาเทพ ตอน คุณชายปวรรุจ]]* เมื่อปี 2556 คู่กับ นพเก้า เดชาพัฒนคุณ และละครที่ออกอากาศล่าสุดชื่อเรื่อง *[[แสนรัก (ละครโทรทัศน์)|แสนรัก]]​* รับบท "ราณี​​"คู่กับ กองทัพ พีค

## ผลงาน
### '''ละครโทรทัศน์'''
* ละครโทรทัศน์ทั้งหมดด้านล่างนี้ออกอากาศทางช่อง 3 เอชดี

### ภาพยนตร์​

### เพลง
* เพลง อย่าปล่อยมือ (ดวงใจเทวพรหม Sports Day)​ ร้องร่วมกับ คณาวุฒิ ไตรพิพัฒนพงษ์, ญีนา ซาลาส, ปณิธาน บุตรแก้ว, นริลญา กุลมงคลเพชร, อิษยา ฮอสุวรรณ, เทศน์ ไมรอน, กองทัพ พีค, รัญชน์รวี เอื้อกูลวราวัตร และนพเก้า เดชาพัฒนคุณ
* เพลง การแจ้งเตือนที่ชอบที่สุด - พีพี ปุญญ์ปรีดี x Marr team

### มิวสิกวิดีโอ

### พิธีกร
* รายการสีสันบันเทิง
* SlAM CHECK lN

### แฟนมีตติ้ง
* แฟนมีต คุณหมีจอยักษ์
* พรหมลิขิต Fanmeet​ing จะชาตินี้ชาติไหนหัวใจคือเธอ
* ดวงใจเทวพรหม Sports Day รู้แพ้ รู้ชนะ รู้ใจคุณ
* พรชีวัน Fan Sign
* Dhevaprom Fan Con After Party
* KaoPP Fan Meet 2024
* 26th Punpreedee x Mookrata Birthday Party
* Girls Cup Presented By มาม่า
* แสนรัก Fin Meeting
* KAOPP Love No Limit Fansign

## รางวัล

## อ้างอิง

## แหล่งข้อมูลอื่น
* 
* 
* 

หมวดหมู่:นักแสดงชาวไทย
หมวดหมู่:นักแสดงหญิงชาวไทย
หมวดหมู่:นักแสดงหญิงจากกรุงเทพมหานคร
หมวดหมู่:นักแสดงสังกัดช่อง 3 เอชดี
หมวดหมู่:นักแสดงละครโทรทัศน์หญิงชาวไทย
หมวดหมู่:นักแสดงภาพยนตร์หญิงชาวไทย
หมวดหมู่:นักแสดงหญิงชาวไทยในศตวรรษที่ 21
หมวดหมู่:นางแบบไทย
หมวดหมู่:พิธีกรชาวไทย
หมวดหมู่:พุทธศาสนิกชนชาวไทย
หมวดหมู่:บุคคลจากโรงเรียนเซนต์ฟรังซีสซาเวียร์คอนแวนต์
หมวดหมู่:นิสิตเก่าคณะรัฐศาสตร์ จุฬาลงกรณ์มหาวิทยาลัย
หมวดหมู่:บุคคลจากกรุงเทพมหานคร